Subject: Isikuandmete töötlemine ja taustakontroll
From: "Taavi Siru - TTJA" <[email-masked]>
To: "info - AKI" <[email-masked]>
Date: Wed, 14 Jan 2026 08:26:39 +0200

Tere

Tarbijakaitse ja Tehnilise Järelevalve Amet  palub Andmekaitse Inspektsiooni 
seisukohta seoses isikuandmete töötlemise võimalikkuse ja õigusliku alusega 
olukorras, kus TTJA kasutatavas hoones teostavad hooldus- ja remonditöid 
kolmandate ettevõtete töötajad, kellel on vajadus liikuda hoones 
iseseisvalt.

TTJA hoones paiknevad erinevad tehnilised seadmed, mõõtevahendid ja samuti 
töödeldakse hoones asutusesiseseks kasutamiseks mõeldud ning piiratud 
juurdepääsuga teavet. Sellest tulenevalt esineb risk, et pahatahtlike 
kavatsustega isik võib tööülesandeid täites saada ligipääsu tundlikule 
teabele, seadmetele või taristule.

TTJA soovib hinnata, millistel tingimustel ja millises ulatuses oleks 
võimalik kontoriruumides hooldustöid teostavate isikute isikuandmeid 
töödelda, sealhulgas kas ja millistel tingimustel on võimalik läbi viia 
taustakontrolli?

TTJA eesmärk ei ole koguda ega töödelda isikuandmeid ulatuslikumalt kui 
vajalik, vaid tagada asutuse toimepidevus, infoturve ja füüsiline julgeolek.

Oleksime tänulikud Andmekaitse Inspektsiooni juhiste ja soovituste eest, mis 
aitaksid TTJA-l kujundada õiguspärase ja proportsionaalse lahenduse.

Lugupidamisega

	Taavi Siru

kriisivalmiduse ja riskijuht

Õigusosakond

[email-masked] <mailto:[email-masked]>  | www.ttja.ee 
<https://ttja.ee/>

Tarbijakaitse ja Tehnilise Järelevalve Amet

Endla 10A, 10122 Tallinn

Koos loome ohutuma ja õiglasema Eesti!